דינוזאור ג'וניור

דינוזאור ג'וניור (באנגלית: Dinosaur Jr.) היא להקת אלטרנטיב/אינדי שהוקמה בארצות הברית בשנת 1984 על ידי ג'יי מאסקיס (גיטריסט וזמר), לו ברלואו (באסיסט וזמר) ומרף (מתופף). הלהקה שינתה את הרכבה בסוף שנות ה-80, ואף שגם בלי מרף וברלואו זכתה הלהקה להצלחה ולהשמעות ברדיו, ההרכב שהקים את הלהקה נחשב עד היום "ההרכב הקלאסי". ללהקה השפעות נויז ברורות, המתבטאות בפידבק ודיסטורשן, אבל גם שירים מלודיים, ובזכות מאפיינים אלו הלהקה נחשבת לאחת מהלהקות שעזרו להתפתחות הגראנג'. הלהקה נוסדה על ידי חברי להקת ההארדקור פאנק Deep Wound ("פצע עמוק") מאסקיס, ברלואו ומרף שהיו חברים לאוניברסיטה. לאחר שפיטרו את צ'רלי נקאג'ימה (לשעבר סולן Deep Wound), נטל מאסקיס את תפקיד הסולן. מאסקיס אמר שמטרת הלהקה היא ליצור "מוזיקת קאנטרי הגורמת לדימום באוזן". הלהקה החדשה נקראה "דינוזאור". כבר בשנת 1985 במסגרת השם "דינוזאור" הוציאה הלהקה את אלבומה הראשון Dinosaur. האלבום מכר רק 1,500 עותקים בשנתו הראשונה ומבקרי מוזיקה אפילו לא התייחסו אליו. בתקופה הזאת נסעו חברי הלהקה פעמים רבות להופעות בניו-יורק. להקת סוניק יות', שהשפיעה רבות על הסאונד של "דינוזאור", לא התרשמה מהם מיד, אך לאחר שראו הופעה אחרת שלהם, הכריזו שהם מעריצים. הקשר ההדוק בין הלהקות המשיך, ומאסקיס התארח בהקלטות של סוניק יות'. בשנת 1987 הוציאה הלהקה את אלבומה השני You're Living All Over Me, האלבום נחשב עד היום לאלבום הטוב ביותר של הלהקה ובין האלבומים החשובים יותר בסצנת הרוק ה"מחרתרתי-אמריקני" של שנות ה-80. בזמן הקלטת האלבום החלו להיווצר מתחים בין מרף למאסקיס, מכיוון שמאסקיס, לטענתו של ברלואו, שלט בכל מקצב שניגן מרף, דבר שעצבן את מרף מאוד. עם יציאת האלבום נאלצה הלהקה לשנות את שמה ל-.Dinosaur Jr מכיוון שהלהקה The Dinosaurs תבעה אותם בגין שימוש בשמם. בשנת 1988 עם יציאת האלבום השלישי Bug החלה הלהקה לקבל יותר במה ופרסום (בעיקר באנגליה). המתחים בין חברי הלהקה, בעיקר בין מאסקיס לברלואו, החמירו עד כדי כך שמאסקיס פיטר את ברלואו מהלהקה עם סיום סיבוב ההופעות של Bug ב-1989. ב-1991 הוציאה הלהקה את האלבום הרביעי Green Mind וב-1993 את אלבומם החמישי Where You Been. שני האלבומים האלה סימנו את המשך הצלחת הלהקה, כשהם היו חתומים בחברת תקליטים גדולה והסינגל 'Start Choppin נהיה חצי-להיט. אלבומים אלו גם היוו נקודת מפנה באופן שבו נכתבים שירי הלהקה, מאסקיס למעשה כתב את כל השירים וניגן גם את רובם, כך שיצא שמרף ניגן בשלושה שירים בלבד באלבום Green Mind. בגלל קו התנהלות זה התפטר גם מרף מהלהקה ב-1993 ומאסקיס נשאר החבר הקבוע היחיד בלהקה. ב-1994 הוציאה הלהקה את אלבומה השישי Without a Sound שזכה להצלחה המסחרית הגדולה ביותר שלהם באמריקה וב-1997 את אלבומה השביעי Hand It Over שבקושי זכה להצלחה מסחרית כלשהי. שני האלבומים לא זכו לאהדת המבקרים. מאסקיס, שלמעשה היה באמת החבר היחידי ב-.Dinosaur Jr בתקופה הזאת, החליט להיפטר מהשם באופן סופי ולצאת לקריירת סולו באופן רשמי. לאחר שמאסקיס קנה את הזכויות מחברת התקליטים SST לשלושת האלבומים הראשונים של הלהקה במטרה להפיץ אותם מחדש ולאחר שמאסקיס וברלואו הופיעו במופע התרמה לאוטיסטים התבשל הרעיון בקרב השניים לאחד את הלהקה ולאחר שמרף הסכים לרעיון ביולי 2006, התאחדה הלהקה באופן רשמי. הלהקה הוציאה את אלבומה השמיני Beyond שזכה לביקורות חמות ולהצלחה מסחרית (הגיע למקום 69 במצעד 200 האלבומים של המגזין בילבורד). הלהקה הופיעה בישראל ב-9 וב-10 ביוני 2008 במועדון הזאפה כחלק מסיבוב ההופעות העולמי של Beyond, וב-1 בספטמבר 2009 כהופעה מקדימה להופעה של פיית' נו מור בגני התערוכה בתל אביב. 1985 - Dinosaur 1987 - You're Living All Over Me 1988 - Bug 1991 - Green Mind 1993 - Where You Been 1994 - Without a Sound 1997 - Hand It Over 2007 - Beyond 2009 - Farm 2012 - I Bet on Sky 2016 - Give a Glimpse of What Yer Not מדיה וקבצים בנושא דינוזאור ג'וניור בוויקישיתוף אתר האינטרנט הרשמי של דינוזאור ג'וניור (באנגלית) דינוזאור ג'וניור, ברשת החברתית פייסבוק דינוזאור ג'וניור, ברשת החברתית אקס (טוויטר) דינוזאור ג'וניור, ברשת החברתית אינסטגרם דינוזאור ג'וניור, סרטונים בערוץ היוטיוב דינוזאור ג'וניור, במסד הנתונים הקולנועיים IMDb (באנגלית) דינוזאור ג'וניור, באתר אפל מיוזיק (באנגלית) דינוזאור ג'וניור, באתר ספוטיפיי דינוזאור ג'וניור, באתר סאונדקלאוד (באנגלית) דינוזאור ג'וניור, באתר Last.fm (באנגלית) דינוזאור ג'וניור, באתר AllMusic (באנגלית) דינוזאור ג'וניור, באתר MusicBrainz (באנגלית) דינוזאור ג'וניור, באתר דיזר דינוזאור ג'וניור, באתר Discogs (באנגלית) דינוזאור ג'וניור, באתר Songkick (באנגלית) דינוזאור ג'וניור, באתר Genius דינוזאור ג'וניור, באתר SecondHandSongs דינוזאור ג'וניור, באתר בנדקמפ דינוזאור ג'וניור, באתר בילבורד (באנגלית) דינוזאור ג'וניור, באתר טיידל (באנגלית) ניר גורלי‏, שביל בצד 33: דינוזאור ג'וניור הפכה לחלק משמח מחיינו, באתר וואלה, 17 באוגוסט 2016